En lang nat i byen endte med en overnatning i detentionen.

En 33-årig nordmand blev mandag morgen anholdt i Borgergade i Aalborg og bragt til detentionen. - Han havde bulet og ridset en bil og var vældig beruset, fortæller vagtchef Karsten Højrup Kristensen fra Nordjyllands Politi. Om mandens beruselse har sammenhæng med Norges deltagelse ved håndbold-EM, der blandt andet spilles i Aalborg vides ikke, men mange nordmænd har taget turen til Nordjylland for at følge deres hold. - Han vågner op til en sigtelse for hærværk, fortæller vagtchefen.